stanford-oval/wikipedia huggingface dataset:
כריסטופר סליז

| --- | --- |

 לידה:  12 בינואר 1986 סאמרוויל, ארצות הברית 
 נהרג:  12 ביולי 2018 (בגיל 32) פכתיא, אפגניסטן 
 מקום קבורה:  סוואנה 
 מדינה:  ארצות הברית 
 השכלה:  תיכון סאמרוויל 
 תקופת הפעילות:  מ-9 בספטמבר 2006
 דרגה:  סמל מדרגה ראשונה 
 פעולות ומבצעים
 מלחמת עיראק  מלחמת אפגניסטן 
 עיטורים
   מדליית הכבוד    לב הארגמן    כוכב הארד  מדליית השירות הראוי לשבח
 
כריסטופר אנדרו סליז (באנגלית: Christopher Andrew Celiz; ‏12 בינואר 1986 – 12 ביולי 2018) היה סמל מדרגה ראשונה בצבא ארצות הברית. לאחר מותו הוענקה לו מדליית הכבוד על ידי הנשיא ג'ו ביידן ב-16 בדצמבר 2021, על מעשיו ב-12 ביולי 2018.  המדליה הוענקה למשפחתו של סליז במהלך הטקס. סליז הוא היהודי הראשון שהוענקה לו מדליית הכבוד במלחמה העולמית בטרור.
ביוגרפיה

סליז נולד בעיר סאמרוויל שבדרום קרוליינה ב-1986. למד בתיכון סאמרוויל שם הכיר אשתו קתרין ובשנת 2010 נולדה להם בת.
הוא התגייס לצבא ארצות הברית בספטמבר 2006 והוכשר כמהנדס קרבי. לאחר הכשרתו הוצב בדיוויזיית הפרשים הראשונה שבסיסה בפורט הוד טקסס ומונה למפקד צוות. בהמשך שובץ בדיוויזיה השלישית שבסיסה שוכן בפורט סטיוארט ג'ורג'יה, שם שירת כסמל מחלקה. ב-2013 נבחר לשרת ברגימנט הריינג'רס ה־75, הגדוד ה־1, שבסיסו בשדה התעופה האנטר ג'ורג'יה ושירת כמומחה הנדסה גדודי, במרץ 2017 שובץ לתפקיד סמל מרגמות מחלקתי באותו הגדוד.
סליז השתתף במלחמת עיראק בין השנים 2008–2009, ובין 2011–2012 במסגרת מבצע חירות מתמשכת. הוא היה בשליחותו החמישית כאשר נהרג בפעילות מבצעית בפכתיא שבאפגניסטן ב-12 ביולי 2018.
הלווייתו התקיימה ב-18 ביולי בבית הכנסת מקווה ישראל בסוואנה שבג'ורג'יה. ביום ההלוויה הוציא הנרי מקמסטר, מושל מדינת דרום קרוליינה, צו המורה להוריד את הדגלים במדינה לחצי התורן לזכרו של סליז. מיד לאחר מותו הוענקו לו עיטורי לב הארגמן, כוכב הארד ומדליית השירות הראוי לשבח.
ב-16 בדצמבר 2021 הוענקה לו מדליית הכבוד על ידי הנשיא ג'ו ביידן בטקס שנערך בהשתתפות אלמנתו ובתו. סליז הוא היהודי ה-18 שהוענקה לו מדליית הכבוד.
נימוקים להענקת מדליית הכבוד

סליז הפגין מעשה מעשי גבורה בעת התקלות באויב בבפכתיא שבאפגניסטן ב-12 ביולי 2018. זמן קצר לאחר שהגיע עם צוותו לביצוע משימתם הסופית, הכוח הותקף על ידי כוח אויב גדול אשר ריתק את הכוח של סליז. כאשר סליז הבין זאת הוא בחר לחשוף את עצמו בפני כוח האויב על מנת להגיע לנשק כבד ובכך לאפשר לכוחות ארצות הברית ובני בריתם להשיג יתרון. כאשר הגיע מסוק לפינוי רפואי הוא נתקל מיד באש כוחות האויב. סליז ידע שקריטי להעלות את הנפגעים כמה שיותר מהר וחשף את עצמו לאש האויב וכאשר הפצועים הועברו ממקום המחסה לכיוון המסוק, השתמש סליז בגופו על מנת להגן עליהם. כאשר כל הפצועים הועלו למסוק, צוותו של סליז חזר לתפוס מחסה והוא נשאר להגן על המסוק והחזיר אש לעבר מקורות הירי. לאחר מכן התמקם בין תא הטייס לכוח האויב ובכך הבטיח כי המסוק יוכל להמריא, בשלב זה נפצע מאש האויב ועל אף זאת סימן למסוק להמריא במקום לעלות עליו. במעשיו אלה הציל את חייהם של חבריו והפצועים שהיו על המסוק ומנע אבדות נוספות בקרב חבריו לצוות והצוות האווירי. במהלך כל הקרב סליז היה חשוף לסכנה על מנת להגן על צוותו, להביס את האויב ולבסוף שילם על כך בחייו.
הערות שוליים

↑  Lamothe, Dan (8 בדצמבר 2021). "Biden to award three Medals of Honor for combat actions in Iraq, Afghanistan". The Washington Post. נבדק ב-15 בדצמבר 2021. {{cite web}}:  (עזרה)
↑  "What they earned: Three Medal of Honor recipients represent the best of America". New York Daily News. 17 בדצמבר 2021. נבדק ב-17 בדצמבר 2021. {{cite web}}:  (עזרה)
1 2 3  "Jewish Army Ranger posthumously awarded Medal of Honor by Biden". The Jerusalem Post. 16 בדצמבר 2021. נבדק ב-17 בדצמבר 2021. {{cite web}}:  (עזרה)
1 2  Sergeant First Class Christopher A. Celiz | Medal of Honor Recipient | U.S. Army, www.army.mil (באנגלית)
1 2  JTA, Hundreds in Georgia mourn Jewish soldier killed in Afghanistan, www.timesofisrael.com (באנגלית אמריקאית)
↑  Angie Jackson, Hundreds attend funeral for Summerville native killed in combat, Post and Courier (באנגלית)
↑  SFC Christopher Andrew “Chris” Celiz (1986-2018) -..., www.findagrave.com (באנגלית)
↑  Remarks by President Biden at Presentation of the Medal of Honor, The White House, ‏2021-12-16 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטופר סליז".
הנשיא ביידן מעניק את מדליית הכבוד לקתרין סליז, אלמנתו של כריסטופר סליז, ולבתם שאנון.
ירוק ללא גבולות

| --- | --- |
 תקופת הפעילות:  20 ביוני 2013 – הווה (11 שנים) 
 אידאולוגיה:  סיוע לטרור המוסווה כפעילות למען הסביבה, אסלאם שיעי
 מנהיגים:  חסן נסראללה, זהיר סובחי נחלה
 מדינה:  לבנון 
 חלק מ:  חזבאללה 
 
ירוק ללא גבולות (בערבית: أخضر بلا حدود (אח'דר בלא חדוד), מוכר גם כ- Green Without Borders) או האגודה הלאומית להגנה ופיתוח משאבי יער ובעלי חיים היא עמותה למען הסביבה שהוקמה ב-20 ביוני 2013, שמרכזה באל-נבטיה שבלבנון. הארגון הוא זרוע של ארגון הטרור חזבאללה ופועל במסווה לקידום מטרותיו.
נשיא האגודה הוא זהיר סובחי נחלה.
היסטוריה

בשנותיה הראשונות יזמה העמותה פרויקטים שונים בהם נטיעת מיליון עצים ו"עץ לכל אזרח".
ירוק ללא גבולות פועלת בכיסוי של ארגון שמטרתו שימור הטבע, נטיעת עצים וייעור, אך בפועל משמשת האגודה לקידום אינטרסים של חזבאללה. פעילות האגודה כוללת הקמת עמדות תצפית לאורך קו הגבול עם ישראל. ב-2017 חשף צה"ל בפני מועצת הביטחון תיעוד של רשת תצפיות של חזבאללה שמופעלים במסווה של הארגון. לטענת ישראל הארגון משמש כדי להפר את החלטה 1701 של מועצת הביטחון של האו"ם. כמו כן עוסק הארגון בהגבלת חופש התנועה של יוניפי"ל בעמדותיו.
פעילי הארגון השתלטו על שטחים באזור העיירה רמיש ובעקבות זאת אירעו תקריות עם תושבי המקום ב-2022.
ב-16 באוגוסט 2023 הכריז המשרד לבקרה על נכסים זרים של ארצות הברית על סנקציות נגד הארגון בטענה שהוא משמש ככסות לחזבאללה. בהמשך הכריז גם שר הביטחון יואב גלנט על הארגון כארגון טרור.
הערות שוליים

1 2  סוכנות הידיעות תסנים, הכיבוש הישראלי מוצא מקלט בוושינגטון: ה"ירוק ללא גבולות" הלבנוני מפחיד אותנו!, באתר Tasnim News Agency, ‏18 באוגוסט 2023
1 2 3  נ. מוזס, תושבי עיירה בדרום לבנון: חזבאללה מקים עמדות סמוך לגבול עם ישראל בחסות ארגון סביבתי, באתר ממרי
↑   כך מפעיל חיזבאללה רשת תצפיות בניגוד להחלטת האו"ם. צפו בתיעוד, באתר צה"ל, 22 ביוני 2017
↑   צה"ל חושף עמדה נוספת של ארגון הטרור חיזבאללה, באתר צה"ל, 22 באוקטובר 2018
↑   בן סמואלס, ארה"ב הטילה סנקציות על ארגון סביבה לבנוני: "משמש כיסוי לפעילות חיזבאללה", באתר הארץ, 16 באוגוסט 2023
↑  Treasury Sanctions Lebanese Entity and Leader for Providing Support to Hizballah
↑  ניר דבורי, ‏"הארגון הסביבתי" יוכרז ארגון טרור: "סניף של חיזבאללה במרחב הגבול", באתר ‏מאקו‏, 17 באוגוסט 2023
כפר שחליים

כפר שחליים (גם כפר שיחלים וכפר שיחלייא) הייתה עיירה יהודית גדולה בשפלת יהודה, אשר נזכרת מספר פעמים בספרות חז"ל, וכן במקורות מאוחרים יותר. נראה כי שכנה באזור קריית גת של ימינו.
העיירה נזכרת בתלמוד הבבלי, בתלמוד הירושלמי ובמדרש איכה רבה כעיירה יהודית גדולה מאוד ביהודה שחרבה במהלך מרד בר כוכבא, לצד כפר ביש וכפר דיכרין:
”אמר רב אסי ששים רבוא עיירות היו לו לינאי המלך בהר המלך וכל אחת ואחת היו בה כיוצאי מצרים, חוץ משלש שהיו בהן כפלים כיוצאי מצרים, אלו הן כפר ביש, כפר שיחליים וכפר דכריא. כפר ביש דלא יהבי ביתא לאושפיזא, כפר שיחליים שהיתה פרנסתן מן שחליים, כפר דכריא אמר רבי יוחנן שהיו נשותיהן יולדות זכרים”.
מקור שם היישוב, הנעוץ בצמח השחליים שגודל באותה התקופה בארץ ישראל, מוסבר גם בתלמוד הירושלמי כך: ”ולמה הוא קרי לון כפר שיחלייא דהוון מרביין ביניהון כאילין תחלייא” (ולמה הוא נקרא כפר שחליים, כיוון שבניהם רבו כמו צמח השחליים).
באונומסטיקון של אוסביוס מראשית המאה הרביעית לספירה הוזכר יישוב בשם SAALEIM כשבעה מיל ממערב לבית גוברין.
הגאוגרף בן ימי הביניים יאקות אל-חמאווי הזכיר באזור שפלת יהודה יישוב בן זמנו בשם סחלין. יישוב בשם זה נזכר גם במכתב צלבני משנת 1136 לספירה. הרמז המאוחר ביותר להשתמרות השם הוא שם היישוב מנשיית א-סחלין שתועד במפקד העות'מאני משנת 1596, ואשר מתייחס ככל הנראה לעראק אלמנשיה שבאזור קריית גת של ימינו. בסמוך ממזרח לאזור זה מצויות גם ח'רבת ד'כרין וחורבת בורגין, המזוהות בהתאמה עם כפר דיכרין ועם כפר ביש הנזכרות לצד כפר שחליים במקורות חז"ל.
לקריאה נוספת

יואל אליצור, שמות מקומות קדומים בארץ ישראל השתמרותם וגלגוליהם, הוצאת האקדמיה ללשון העברית ויד יצחק בן-צבי, ירושלים, תשע"ב, עמ' 433.
בועז זיסו, היישוב הכפרי בהרי ושפלת יהודה משלהי תקופת הבית השני עד לדיכוי מרד בר-כוכבא, עבודת דוקטורט, האוניברסיטה העברית ירושלים.
הערות שוליים

↑  תלמוד בבלי, מסכת גיטין, דף נ"ז, עמוד א', ומקבילות תלמוד ירושלמי, מסכת תענית,  פרק ד', הלכה ה', איכה רבה פרשה ב, ד.
↑  תוספתא שבת טו י"ג, תוספתא שביעית ד י"ב, תלמוד ירושלמי, מסכת עבודה זרה,  פרק ה', הלכה ג', תלמוד בבלי, מסכת עבודה זרה, דף כ"ט, עמוד א'.
↑  תלמוד ירושלמי, מסכת תענית,  פרק ד', הלכה ה'.
↑  R. Rohricht, Regesta Regni Hierosolymitani 1097-1291, New York 1960, מכתב מס' 164, עמ' 40
כיכר הניצחון (קייב)

| --- | --- |

 מידע כללי
 סוג:  כיכר עירונית 
 מיקום:  שבצ'נקו 
 מדינה:  אוקראינה 
 קואורדינטות:  50°26′49″N 30°29′32″E﻿ / ﻿50.4469°N 30.4922°E﻿ / 50.4469; 30.4922
  (למפת קייב מוגדלת) כיכר הניצחון(למפת קייב רגילה) כיכר הניצחון
 
כיכר הניצחון (באוקראינית: Площа Перемоги, קרי: פלושצ'ה פרמוהי) היא כיכר גדולה בעיר קייב, בירת אוקראינה המוקדשת לניצחון בעלות הברית במלחמת העולם השנייה.
הכיכר שוכנת ברובע שבצ'נקו במיקום מרכזי, וממנה נמתחות "שדרות הניצחון" פרוספקט פרמוהי, מהשדרות הארוכות והרחבות בעיר.
ראשיתה של הכיכר באמצע המאה ה-19, כאשר המושל הרוסי של קייב אילריון וסילשצ'יקוב (אנ') התיר לקהילה היהודית המקומית לערוך במקום ירידים למסחר. הכיכר נקראה בין השנים 1869–1952 כיכר האליץ' (כיכר גליציה במבטא המקומי). לפני שנות ה-50 של המאה ה-20 נודע המקום גם בשם יבבּאז (ברוסית: Евбаз, מילולית: שוק יהודי) על שם השוק היהודי שהתקיים במקום בעבר ונהרס בסוף שנות ה-40 של המאה ה-20.
בולטים בכיכר: קרקס קייב הבנוי על מתחם שבו שכנה בעבר כנסייה שנהרסה ב-1934 בידי הסובייטים. חנות הכלבו "יוניברמה אוקראינה" ומלון "ליביד". במרכז הכיכר מתנשאת 'אנדרטת הניצחון', אובליסק בגובה 30 מטרים ובראשו "כוכב הגיבור" (עיטור גיבור ברית המועצות).
ראו גם

כיכר הניצחון (מינסק)
כף ג'יימס (איי שטלנד הדרומיים)

ערך זה עוסק בלשון יבשה באיי שטלנד הדרומיים, שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 סוג:  חצי אי 
 מידע נוסף
 קואורדינטות:  63°05′50″S 62°43′01″W﻿ / ﻿63.0972°S 62.7169°W﻿ / -63.0972; -62.7169
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהכף ג'יימס(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהכף ג'יימס(למפת חצי האי האנטארקטי רגילה) בסיס חנרל ברנרדו אוהיגינס ריקלמהכף ג'יימס(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהכף ג'יימס
 
מפת האי סמית'. כף ג'יימס מצויה 
 בפינה השמאלית התחתונה של הרביע האמצעי בשורה התחתונה של רביעי המפה.
כף ג'יימס (באנגלית: Cape James) היא לשון יבשה המהווה את הקצה הדרומי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
הכף ממוקמת 4.5 קילומטרים דרומית - דרום-מערבית מנקודת אלין פלין; 6.8 קילומטרים דרומית-מערבית לפסגת אורגנה; 3.55 קילומטרים מערבית - דרום-מערבית מנקודת סוחינדול; ו-29.5 קילומטרים צפונית-מערבית מהאי לואו.
היסטוריה > גילוי ומיפוי הכף

הכף התגלתה ומופתה לראשונה באופן גס בשנת 1820, על ידי הספן ומגלה הארצות האנגלי ג'יימס ודל, אשר עלה לחוף בסמוך לנקודה.
הכף צולמה מהאוויר על ידי משלחת הסקר האווירי של שטחי חסות איי פוקלנד בין השנים 1956–1957.
היסטוריה > מקור השם

שמה של לשון היבשה מופיע לראשונה בתרשים המבוסס על ממצאי משלחת החקר הימית של בריטניה, שנערכה בשנים 1928–1931, בפיקודו של מגלה הארצות הנרי פוסטר.
הנרי פוסטר נתן ללשון היבשה את שמה.
פוסטר קרא ללשון היבשה על שם מגלה הלשון - ג'יימס ודל.
לקריאה נוספת

• United States. Defense Mapping Agency. Hydrographic Center, , P 105
הערות שוליים

↑  גאזט השמות האנטארקטיים הרשמי של ארצות הברית
1 2 3  מידע גאוגרפי והיסטורי
1 2 3 4 5 6 7 8 9  מידע היסטורי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
הצד הדרום מזרחי של האי סמית', מבט ממצר אוסמר
ירוק זית

| --- | --- |

זיתים בצנצנת.
 שלשת הקסא:  #808000
 ייצוג RGB:  R=128, G=128, B=0
 ייצוג HSV:  H=60, S=100, V=50
 ייצוג CMYK:  C=0, M=0, Y=100, K=50
ירוק זית, זית או זיתני הוא צבע ירוק-צהבהב הדומה לגוון פרי הזית.
טנק מרכבה סימן 4מ של צה"ל, צבעו הירוק זית משמש להסוואה צבאית.
זעמן זיתני.
צבע הזית נפוץ בטבע בכסות זוחלים, רכיכות ובעלי צמחים. במאגר מילוני האקדמיה ללשון העברית, נמצאים נכון ל-11 ביולי 2022 13 מינים ששמם מכיל את הצבע זיתני.
אוליבין, תערובת בין המינרלים פורסטריט ופאיאליט, הוא בצבע זיתני וקיבל את שמו מצבע זה.
אחד מגווני ירוק הזית, פנטון 448c, מכונה בכינוי "הצבע המכוער בעולם", ונבחר במספר מדינות כצבע לאריזות טבק וסיגריות רגילות, לאחר שחוקרי השוק קבעו שהוא הצבע הכי פחות מושך.
ירוק זית נפוץ בשימוש צבאות, וזהו צבע מדי השירות של חילות היבשה וצבע מדי העבודה (מדי ב') בכל החילות בצה"ל. בצה"ל, כומתה בצבע זית שייכת לחילות ללא צבע כומתה מיוחד ולטירונים לפני קבלת הכומתה החילית. לכומתה זו הכינוי "כומתת בקו"ם".
תקן HTML 4.01 מגדיר את הצבע זית (Olive) בשלשת ההקסא #808000.
הפיגמנט הזיתני ירוק אדמה הוא בין הפיגמנטים הירוקים העתיקים ביותר בשימוש, ותועד בציורי קיר מפומפיי. בציורים איטלקיים מוקדמים מימי הביניים, ירוק אדמה שימש בעיקר כשכבת תחתית לציור עור ולעיתים עבור ווילונות, ולאחר מכן, גם כירוק לנופים.
ראו גם

חאקי
הסוואה
הערות שוליים

↑  יָרֹק-זַיִת במילון צבעות (תשנ"ג), באתר האקדמיה ללשון העברית
↑  זַיִת במילון צבעות (תשנ"ג), באתר האקדמיה ללשון העברית
↑  זֵיתָנִי במילון אבניאון
↑  ירוק זית במילון מריאם ובסטר
↑  שאילתה זיתני, מאגר מונחי האקדמיה ללשון העברית
↑  אוליבין, באתר אנציקלופדיה בריטניקה (באנגלית)
↑  אוליבין במילון מריאם ובסטר
↑  Rachel Wells, Does this colour turn you off?, The Sydney Morning Herald, ‏2012-08-16 (באנגלית)
↑  חי בלילה, ‏הצבע המכוער בעולם: כך ייראו חפיסות הסיגריות החדשות, באתר ‏מאקו‏, 5 בנובמבר 2019
↑  Иван Дмитриевич Сытин (1911—1915), Военная энциклопедия, Том 10. Елисавета Петровна — Инициатива, "Защитное обмундировани"
↑  הכירו את מדי צה"ל, באתר צה"ל, ‏27.12.21
↑  דנאל שווץ, המדים בצה"ל, באתר מתגייסים, ‏29 ביוני 2016
↑  מיכל דניאלי, ‏כומתות בצה"ל: המדריך השלם, באתר ‏מאקו‏, 25 בספטמבר 2011
↑  דנאל שווץ, מדריך הכומתות המלא, סמלי צה"ל, באתר מתגייסים, 26 בנובמבר 2017.
↑  "HTML 4.01 Specification section 6.5 "Colors"". W3.org.
↑  Agathe Fanost, Alice Gimat, Laurence de Viguerie, Pauline Martinetto, Revisiting the identification of commercial and historical green earth pigments, Colloids and Surfaces A: Physicochemical and Engineering Aspects 584, 2020-01-02, עמ' 124035 doi: 10.1016/j.colsurfa.2019.124035
| צבעים וייצוגם במחשב |
| --- | --- | --- |
| גוני אפור | לבן • כסף • אפור • שחור |  |
| צבעי היסוד ב-RGB | אדום • ירוק • כחול |  |
| צבעים שניוניים | ציאן • צהוב • מג'נטה |  |
| צבעים שלישוניים | כתום • תרוג • ירוק אביב • תכלת • סגול • ורוד שושנה |  |
| פיגמנטי צביעה | אוכרה • ספיה • כחול פרוסי • וירידיאן • אולטראמרין |  |
| שונות | אינדיגו • ענבר • חום • זהב • נחושת • ארגמן • ורוד • שני • בורדו • בורגונדי • בז' • חאקי • טורקיז • ערמון • פנטון 448c • קרדינל • כתום בטיחותי • ירוק זית |  |
ערך זה הוא קצרמרבנושא אמנות. אתם מוזמנים לתרום לוויקיפדיה ו.
כפר שמאי

| --- | --- |

מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎634 מטר
תאריך ייסוד: 1949
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 565 תושבים
    - שינוי בגודל האוכלוסייה: ‎-1.7% בשנה
 מפת מיקום  מפה דינמית   (למפת צפת מוגדלת) כפר שמאי(למפת צפת רגילה) כפר שמאי(למפת הגליל העליון רגילה) כפר שמאי(למפת הגליל העליון מוגדלת) כפר שמאי32°57′24″N 35°27′26″E﻿ / ﻿32.9567537238354°N 35.4571700646311°E﻿ / 32.9567537238354; 35.4571700646311  heמפת היישובים של מועצה אזורית מרום הגליל (in English: Merom HaGalil Regional Council) באדום - כפר שמאי בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

כפר שמאי למרגלות הר מירון בזריחה
כְּפַר שַׁמַּאי הוא מושב באזור הצפון ליד צפת, השייך למועצה אזורית מרום הגליל. הוא ממוקם על כביש 866 המחבר בין כרמיאל למירון ולצפת. בסמוך למושב זורם נחל עמוד, נחל איתן הזורם כל השנה ונמצא בטיפולה ובאחזקתה של רשות הטבע והגנים.
המושב קרוי על שמו של שמאי הזקן, שהיה בר פלוגתא של הלל הזקן בתקופת הזוגות, ואשר נקבר לפי המסורת היהודית בהר מירון, או ב"גבעת שמאי" הסמוכים שניהם למושב.
היסטוריה

המושב הוקם במאי 1949 על ידי הפועל המזרחילמען עולים מתימן, בבתים של הכפר הערבי הנטוש סמועי. באמצע 1950 הוחל בבניית בתים למושב בצידו השני של הכביש. בשנת 1954 הותקנו במושב קווי מים להשקיית החלקות ליד הבתים. בפברואר 1957 חובר המושב לרשת החשמל. במאי 1968 נחנך בית העם במושב.
משפחותיהם של רוב העולים המקוריים מתימן נותרו במקום עד היום (2009). בשנים 1956–1957 היו במושב בעיקר עולים מתימן ומעט עולים ממרוקו. במשך השנים הצטרפו למושב עולים נוספים מרומניה. קיימים במושב שלושה בתי כנסת (תימני, מרוקאי ואשכנזי) ומתגוררים בו כ-650 תושבים.[דרוש מקור]
עד תחילת שנות ה-60 גודלו במושב עגבניות ומלפפונים בהצלחה, בין השאר בגלל ההבשלה המאוחרת באזור.
עד שנת 1995, התפרנסו מרבית התושבים בעיקר מחקלאות קיץ (פירות, הדסים ופרחים) ומשיווק ביצים.
החל משנות האלפיים המאוחרות החל פיתוח של תיירות יין באזור. במושב עצמו קמו כשלושה יקבים: יקב דרור, יקב שמאי ויקב נחל עמוד, וניטעו כרמים רבים. ב-2011 הוכרז האזור כ"דרך היין" הישראלית.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  שני ארגונים של הפועל המזרחי עלו על הקרקע, הצופה, 17 במאי 1949
↑  תכנית לעולי תימן, מעריב, 10 באפריל 1951
↑  אגודות צרכנים חדשות, דבר, 3 באוגוסט 1949
↑  בשבילי ההתיישבות הדתית, הצופה, 28 בספטמבר 1949
↑  ד. פדהצור, מאות בתים נבנים בכפרי עולים בגליל, מעריב, 17 ביולי 1950
↑  מתקינים קווי מים במושבי העולים, על המשמר, 26 בינואר 1954
↑  חבורים נוספים לרשת החשמל, חרות, 28 בפברואר 1957
↑  ששה בתי עם נחנכו בכפרי מרום הגליל, דבר, 17 במאי 1968
↑  ישעיהו עשני, כפר שמאי בהרי הגליל, דבר, 7 באוקטובר 1956
↑  כפר שמאי, הצופה, 26 בנובמבר 1957
↑  סכנה למטעים בישובי ההר, דבר, 8 בינואר 1962
| --- | --- |
בקרת זהויות :  NLI: 987007588270205171 
שלט בכניסה למושב כפר שמאי
כריסטופר פולפורד

| --- | --- |
אין תמונה חופשית
 לידה:  1955 (בן 69 בערך) לונדון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון 
 בן או בת זוג:  קאמיל קודורי (18 באפריל 1992–?) 
 צאצאים:  Rosa Coduri-Fulford 
 פרופיל ב-IMDb
 
כריסטופר פולפורד (באנגלית: Christopher Fulford; נולד ב-1955) הוא שחקן בריטי הידוע מהופעותיו בתפקידי משנה בתוכניות טלוויזיה בריטיות רבות. אחד מתפקידיו הראשונים היה בדמות אלכס הפנקיסט בסיטקום "Sorry, I'm A Stranger Here Myself" משנת 1981.
ביוגרפיה

פולפורד נולד בלונדון. בתחילת הקריירה שלו הרבה להופיע בסדרות פשע בריטיות כשחקן אורח. ב-1990 שיחק בפרק "Driven to Distraction" בסדרה "המפקח מורס", וב-1994 בפרק "Widows and Orphans" בסדרה "A Touch of Frost" שתיהן של רשת ITV. ב-1994 גילם את קסטור ואן בטהובן בסרט "אהובתי הנצחית". ב-1993 כיכב פולפורד בעיבוד של ה-BBC בסדרה "Scarlet and Black" לצדם של יואן מקגרגור, שעדיין לא היה מפורסם, ורייצ'ל וייס. עוד הופיע פולפורד בסדרה "דיאל ופסקו", בתפקיד כדורגלן מושחת בסרט "The Fix", ובדמות מר האנטר בסדרת הטלוויזיה "הורנבלואר - ימאי וג'נטלמן".
ב-2002 השתתף פולפורד בסרט ההוליוודי "טיהור מוחלט" בכיכובו של סילבסטר סטאלון, ושיחק בדמות מטקאלף מנהל בית הספר הסדיסט בעיבוד הטלוויזיוני של "היה שלום מר צ'יפס". ב-2004 הופיע בסרט "מיליונים", וב-2005 שיחק בסרט "פיירפוינט", ובדרמות הטלוויזיוניות "The Last Train" והמיני-סדרה "The Last Train". עוד בטלוויזיה שיחק פולפורד בפרקים רבים בסדרות שונות בהן "המפקח מורס", "המפצח", "החשוד העיקרי", "דיאל ופסקו", "חוק מרפי" (העונה החמישית), "ספוקס", "השופט ג'ון דיד", "להעיר את המתים" והסדרה "The Brief". ב-2009 השתתף בסדרות הדרמה של ITV1 "וייטצ'אפל" ו-"Collision", בשתיהן לצדו של פיל דייוויס. פולפורד גילם את ראש הממשלה האובדני בסדרת הטלוויזיה הבריטית "The Last Enemy", ושיחק במחזה "מתים לזה" במסגרת "עונת שרה קיין" בשפילד.
ביוגרפיה > חיים אישיים

פולפורד נשוי לשחקנית קאמיל קודורי מאז 1992. לבני הזוג נולדו שני ילדים, רוזה (ילידת 1993) וסנטינו (יליד 1996).